**Ministru kabineta noteikumu projekta „Grozījumi Ministru kabineta 2015.gada gada 14.aprīļa noteikumos Nr.194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes** **nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2015.gada 14.aprīļa noteikumos Nr.194 „Kārtība, kādā piemēro samazināto akcīzes nodokļa likmi dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem”” (turpmāk – noteikumu projekts) ir sagatavots, pamatojoties uz likuma ”Par akcīzes nodokli” 18.panta piekto, 6.1 un 6.2 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta 1., 2., 3., 11. un 12.punktā iekļautas precizējošas atsauces uz Komisijas 2014.gada 16.decembra Regulu (EK) Nr.1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr.1388/2014), uz kuras pamata samazināto akcīzes nodokļa likmi piemēro tādas zemes zem zivju dīķiem apstrādāšanai, kurā audzē zivis. Noteikumu projekta 1.punkts paredz, ka samazināto akcīzes nodokļa likmi piešķir saskaņā ar likuma “Par akcīzes nodokli 14.panta 2.2 daļu, ar kuru pārņemtas Padomes 2003.gada 27.oktobra Direktīvā 2003/96/EK, kas pakārto Kopienas noteikumus par nodokļu uzlikšanu energoproduktiem un elektroenerģijai, (OV L 283, 31.10.2003., 51.lpp.) noteiktās normas attiecībā uz minimālo nodokļa līmeni energoproduktiem. Lai nodrošinātu regulas Nr.1388/2014 un Komisijas 2014. gada 17. jūnija Regulas (EK) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr.651/2014) pārredzamību, noteikumu projekta 3.punktā paredzēta aizliegums sniegt atbalstu uzņēmumiem, kas veic neatbalstāmas darbības, un prasība par izmaksu nošķiršanu, ja uzņēmums darbojas gan atbalstāmajās, gan neatbalstāmajās nozarēs. Turklāt ir ietverts nosacījums, ka samazināto akcīzes nodokļa likmi nepiemēro atbalstam, kas saskaņā ar iepriekšēju Komisijas lēmumu atzīts par nelikumīgu un nesaderīgu ar iekšējo tirgu. Noteikumu projekta 10. un 12.punktā ir ietvertas atsauces uz regulas Nr.651/2014 12.pantu un regulas Nr.1388/2014 12.pantu, kas paredz, ka gan atbalsta sniedzējam, gan atbalsta saņēmējam ir pienākums glabāt ar atbalstu saistītos dokumentus 10 gadus no atbalsta piešķiršanas dienas. Tāpat noteikumu projektā ir ietvertas jaunas normas attiecībā uz informācijas publicēšanu un termiņu, līdz kuram Lauku atbalsta dienests pieņem lēmumu attiecībā uz atbalsta piešķiršanu.2014.gada 1.janvārī stājās spēkā Kopējās lauksaimniecības politikas (turpmāk – KLP) reforma. Pēc KLP reformas, lai pēc iespējas mazinātu administratīvo slogu, lauksaimnieki, kas pretendē uz vienoto platības maksājumu un apsaimnieko lauksaimniecības zemi viena līdz piecu hektāru platībā, saskaņā ar Komisijas 2013.gada 17.decembra Regulas (EK), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009regulas Nr.1307/2013, (turpmāk – regula Nr.1307/2013) 61.pantu var pieteikties mazo lauksaimnieku atbalsta shēmai. Tā kā maksājumi atbilstoši mazo lauksaimnieku shēmai aizstāj vienoto platības maksājumu, kā arī saskaņā ar regulas Nr.1307/2013 65.pantu tiek izmaksāti no vienoto platības maksājumu aploksnes, noteikumu projekta 4.punktā tiek precizēta samazinātās akcīzes nodokļa likmes atbalsta saņemšanas prasība. Ministru kabineta 2015.gada 14.aprīļa noteikumu "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem” (turpmāk – noteikumi Nr.194) 8.1.apakšpunktā ir noteikts, ka lauksaimniecības produkcijas ražotājs ir tiesīgs saņemt noteikto marķētās dīzeļdegvielas daudzumu, ja tas ir nodrošinājis minimālos ieņēmumus no lauksaimnieciskās ražošanas vai akvakultūras ražošanas. Noteikumu projekta 5.punkts nosaka, ka minimālos ieņēmumus par papildus deklarētām zemes platībām turpmāk rēķinās, ņemot vērā pēdējo vienotā platību maksājumu deklarēšanās periodu, nevis iepriekšējā gadā deklarēto zemes platību. Saskaņā ar noteikumu Nr.194 9.2.apakšpunktu prasību par ieņēmumus no lauksaimnieciskās ražošanas nepiemēro jauniem lauksaimnieciskās produkcijas ražotājiem, kas reģistrējušies laikā no iepriekšējā gada 1.aprīļa līdz kārtējā gada 1.jūnijam. Noteikumu projekta 6. punkta mērķis ir precizēt normu, ka minimālie ieņēmumi no lauksaimnieciskās ražošanas vai akvakultūras ražošanas netiktu pieprasīti arī no tādiem pretendentiem, kas iepriekš bija reģistrējuši citu darbības veidu, bet laikā no iepriekšējā gada 1.aprīļa līdz kārtējā gada 1.jūnijam Uzņēmumu reģistrā vai Valsts ieņēmumu dienestā reģistrējuši tādu darbības veidu kā lauksaimniecība.Noteikumu Nr.194 8.1.apakšpunkts nosaka, ka lauksaimniecības produkcijas ražotājs ir tiesīgs saņemt marķēto dīzeļdegvielu, ja tas ir nodrošinājis minimālos ieņēmumus no lauksaimnieciskās ražošanas vai akvakultūras ražošanas, turklāt šajos ieņēmumos netiek ieskaitīts saņemtais valsts vai Eiropas Savienības atbalsts. Taču noteikumu Nr.194 10.punktā ir paredzēti izņēmumi attiecībā uz Ministru kabineta 2010.gada 23.marta noteikumu Nr.295 „Noteikumi par valsts un Eiropas Savienības lauku attīstības atbalsta piešķiršanu, administrēšanu un uzraudzību vides un lauku ainavas uzlabošanai” (turpmāk – noteikumi Nr.295) pasākumu “Agrovides maksājumi”. Līdz ar jauno 2014.–2020.gada Eiropas Savienības fondu plānošanas periodu tika pieņemti Ministru kabineta 2015.gada 7.aprīļa noteikumi Nr. 171 “Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā” un noteikumi Nr.295 zaudēja spēku. Atbilstoši jaunajam regulējumam noteikumu projektā ir precizēti pasākumu nosaukumi, kā arī ir svītrots apakšpasākums “Lauksaimniecības dzīvnieku ģenētisko resursu saglabāšana”. Tāpat noteikumu projekta 13.punkts paredz, ka šī kārtība, kad maksājumus, kas saņemti atbalsta pasākumos "Bioloģiskā lauksaimniecība" un "Agrovide un klimats", ņem vērā, aprēķinot minimālos ieņēmumus no lauksaimnieciskās ražošanas, būs spēkā līdz 2017.gada 1.aprīlim.Noteikumu projekta 8.un 9.punktā paredzēta norma, ka Lauku atbalsta dienests lēmumu par piešķirto marķētās dīzeļdegvielas daudzumu un lēmumu par atlikušo marķētās dīzeļdegvielas daudzumu nosūta elektroniski tiem lauksaimniecības produkcijas ražotājiem, kas ir reģistrējušies Lauku atbalsta dienesta elektroniskajā pieteikšanās sistēmā (EPS). Noteikumu projekts paredz noteikumu Nr.194 1.pielikumā doto kultūraugu un to kodu sarakstu papildināt ar jauniem nosaukumiem un kodiem un tiem atbilstošo piešķiramo litrāžu uz hektāru, kā arī koriģēt esošos kodus atbilstoši Ministru kabineta 2016.gada 15.marta noteikumiem Nr.159 “Grozījumi Ministru kabineta 2015. gada 10. marta noteikumos Nr. 126 "[Tiešo maksājumu piešķiršanas kārtība lauksaimniekiem](http://likumi.lv/ta/id/273050-tieso-maksajumu-pieskirsanas-kartiba-lauksaimniekiem)". Iekļaujot jaunus kultūraugu kodus, netiek palielināta zemes apstrāde un līdz ar to arī piešķiramās dīzeļdegvielas daudzums, jo noteikumu projektā ir paredzēts vienīgi konkretizēt zemes izmantošanas veidu. Tā, piemēram, lauksaimnieki, kas iepriekšējā gadā sēja griķus ar tauriņziežu pasēju, facēliju ar tauriņziežu pasēju vai sinepes ar tauriņziežu pasēju, deklarēja šos kultūraugus ar kultūraugu kodu 873 “Pārējie citur neminētie kultūraugi, sēti kā kultūraugu maisījums aramzemē”. Arī sinepes iepriekšējā gadā varēja deklarēt ar kultūraugu kodu 848, savukārt “Kokaugu stādaudzētavas lauksaimniecības zemē” tika deklarētas ar kultūraugu kodu 811 vai 872.  |
|  | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz lauksaimniecības produkcijas ražotājiem, kas pieteikušies saņemt dīzeļdegvielu, kurai tiek piemērota samazinātā akcīzes nodokļa likme.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas** **Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 17. jūnija Regula (EK) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187).Komisijas 2014.gada 16.decembra Regula (EK) Nr.1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības oficiālais Vēstnesis, 2014.gada 24.decembris, Nr.L369). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014. gada 17. jūnija Regula (EK) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187).Komisijas 2014.gada 16.decembra Regula (EK) Nr.1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības oficiālais Vēstnesis, 2014.gada 24.decembris, Nr.L369). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.1388/2014 45.pants | Noteikumu projekta 1.punkts | Komisijas Regulas Nr.1388/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.651/2014 8.pants | Noteikumu projekta 2.punkts  | Komisijas Regulas Nr.651/2014 prasības tiek ieviestas pilnībā. |  |
| Komisijas Regulas Nr.1388/2014 8.pants | Noteikumu projekta 2.punkts  | Komisijas Regulas Nr.1388/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.651/2014 1.panta 2.punkts ”c” un ”d” apakšpunkts | Noteikumu projekta 3.punkts | Komisijas Regulas Nr.651/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1388/2014 1.panta 3.punkta ”c” un ”d” apakšpunkts | Noteikumu projekta 3.punkts | Komisijas Regulas Nr.1388/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1388/2014 1.panta 3.punkta „d” apakšpunkts | Noteikumu projekta 3. punkts | Komisijas Regulas Nr.1388/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.651/2014 1.panta 3.punkta otrā daļa | Noteikumu projekta 3. punkts | Komisijas Regulas Nr.651/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.651/2014 1.panta 4.punkta „a” apakšpunkts | Noteikumu projekta 3. punkts | Komisijas Regulas Nr.651/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1388/2014 1.panta 3.punkta „e” apakšpunkts | Noteikumu projekta 3. punkts | Komisijas Regulas Nr.1388/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.651/2014 12.pants | Noteikumu projekta 10. un 12.punkts | Komisijas Regulas Nr.651/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1388/2014 12.pants | Noteikumu projekta 10. un 12.punkts | Komisijas Regulas Nr.1388/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.651/2014 9.panta 1.punkts | Noteikumu projekta 11.punkts  | Komisijas Regulas Nr.651/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.651/2014 9.panta 2.punkts | Noteikumu projekta 11.punkts  | Komisijas Regulas Nr.651/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.651/2014 9.panta 4.punkts | Noteikumu projekta 11.punkts  | Komisijas Regulas Nr.651/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1388/2014 9.panta 1.punkts | Noteikumu projekta 11.punkts  | Komisijas Regulas Nr.1388/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1388/2014 9.panta 2.punkts | Noteikumu projekta 11.punkts  | Komisijas Regulas Nr.1388/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1388/2014 9.panta 3.punkts | Noteikumu projekta 11.punkts  | Komisijas Regulas Nr.1388/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.651/2014 58.panta 4.punkts | Noteikumu projekta 12.punkts  | Komisijas Regulas Nr.651/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1388/2014 46.panta 4.punkts | Noteikumu projekta 12.punkts  | Komisijas Regulas Nr.651/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Saskaņā ar Eiropas Komisijas lēmumu Nr.SA 42046 (2015/X) “Akcīzes nodokļa samazinājums dīzeļdegvielai” kopējais viena gada budžets šim atbalsta pasākumam ir 42 milj. *euro*. Pēc Lauku atbalsta dienesta datiem, 2015./2016.saimnieciskajam gadam ir apstiprināti atbalsta pieteikumi par 130 milj. litriem dīzeļdegvielas. Maksimālā teorētiski iespējamā atbalsta summa ir 38 milj. *euro*, pieņemot, ka lauksaimnieki izpirks visu sev piešķirto dīzeļdegvielas apjomu, kā arī aprēķinā izmantojot akcīzes nodokļa likmi, kas stājās spēkā 2016.gada 1.janvārī.  |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  Projekts šo jomu neskar. |  Projekts šo jomu neskar. |  Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām |  Projekts šo jomu neskar. |
| Cita informācija | Nav. |
| **VI. Sabiedrības līdzdalība un** **komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nosūtīts saskaņošanai biedrībām „Lauksaimnieku organizāciju sadarbības padome”, "Zemnieku saeima", "Latvijas Lauksaimniecības kooperatīvu asociācija", "Lauksaimniecības statūtsabiedrību asociācija", "Latvijas Pārtikas uzņēmumu federācija", "Latvijas Bioloģiskās lauksaimniecības asociācija", "Latvijas Jauno zemnieku klubs", "Latvijas Zemnieku federācija" un "Lauksaimnieku apvienība". Atzinumi ar priekšlikumiem saņemti no biedrībām „Lauksaimnieku organizāciju sadarbības padome”, "Zemnieku saeima", "Lauksaimniecības statūtsabiedrību asociācija" un "Latvijas Zemnieku federācija". |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav  |

*Anotācijas III, IV un VII sadaļa – projekts šīs jomas neskar.*

Zemkopības ministrs J. Dūklavs

13.05.2016. 13:53

2528

I.Štromberga, 67027216

Inese.Stromberga@zm.gov.lv